Jaf ratat astăzi la o bancă din Cluj Napoca. Atacatorul, înarmat cu un pistol, a ameninţat-o pe casiera unei bănci.

Este vorba despre un bărbat îmbrăcat în haine de culoare închisă și care purta ochelari. Acesta a amenințat-o cu arma pe o casieră și i-a cerut bani. A fost însă refuzat de angajați și a fugit din sucursala bancară situată în centrul orașului.

Bărbatul a tras de două ori în aer. Avea însă un pistol cu capse și nimeni nu a fost rănit.

Polițiștii au furnizat și semnalmentele bărbatului: are 20-25 de ani, constituție atletică, purta îmbrăcăminte de culoare închisă și ochelari de soare. Tânărul era înarmat cu un pistol

Se întâmplă la trei zile după ce la o altă bancă din Cluj Napoca a avut loc un jaf, când un bărbat înarmat cu un cuțit a intrat peste angajaţii unei sucursale și a fugit cu 20.000 de lei.

Jaful s-a produs rapid, iar angajaţii au reuşit să apese butonul de panică, agenţii firmei de pază deplasându-se la faţa locului. În bancă, în momentul furtului, se aflau atât angajaţii, dar şi clienţi, potrivit reprezentanţilor Poliţiei Judeţene Cluj.

Polițiștii spun că există elemente asemănătoare între cele două evenimente.